**Lom svetla**

Keď je v sklenenom pohári s vodou lyžica a pozeráme sa z boku, javí sa ako zlomená. Skúste si urobiť toto jednoduché pozorovanie. Je to jav, ku ktorému dochádza, keď svetlo prechádza vzduchom, vodou a odráža sa od lyžice. Zdá sa, že **voda a vzduch sú pre prechod svetelných lúčov dve rozdielne prostredia.**

Svetelný lúč, ktorý prechádza zo vzduchu do vody, sa láme. **Svetelný lúč sa vo vode láme.**

Voda je väčšou prekážkou pre prechod svetla ako vzduch, preto sa v nej svetlo láme.



